title: A Tanács (KKBP) 2016/1107 határozata (2016. július 7.) az Európai Uniónak a rafahi átkelőhelyen működő határőrizeti segítségnyújtó missziója (EU BAM Rafah) létrehozásáról szóló 2005/889/KKBP együttes fellépés módosításáról

text:
               8.7.2016

               HU

               Az Európai Unió Hivatalos Lapja

               L 183/64

         A TANÁCS (KKBP) 2016/1107 HATÁROZATA
   (2016. július 7.)
   az Európai Uniónak a rafahi átkelőhelyen működő határőrizeti segítségnyújtó missziója (EU BAM Rafah) létrehozásáról szóló 2005/889/KKBP együttes fellépés módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, 42. cikkének (4) bekezdésére, valamint 43. cikkének (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2005. november 25-én elfogadta a 2005/889/KKBP együttes fellépést (1).

               (2)

               A Tanács 2015. július 2-án elfogadta a (KKBP) 2015/1065 határozatot (2), amely módosította a 2005/889/KKBP együttes fellépést és 2016. június 30-ig meghosszabbította annak hatályát.

               (3)

               Az EU BAM Rafah időközi stratégiai felülvizsgálatát követően a missziót további 12 hónappal, 2017. június 30-ig meg kell hosszabbítani.

               (4)

               A 2005/889/KKBP együttes fellépést ezért ennek megfelelően módosítani kell.

               (5)

               Az EU BAM Rafah misszió végrehajtására olyan helyzetben kerül sor, amely rosszabbodhat, és akadályozhatja az Unió külső tevékenységének a Szerződés 21. cikkében meghatározott célkitűzései elérését,

         ELFOGADTA EZT A HATÁROZATOT:
   1. cikk
   A 2005/889/KKBP együttes fellépés a következőképpen módosul:

               1.

               a 13. cikk (1) bekezdése a következő albekezdéssel egészül ki:
               „Az EU BAM Rafah misszióval kapcsolatos kiadások fedezésére szánt pénzügyi referenciaösszeg a 2016. július 1-jétől2017. június 30-ig terjedő időszakra 1 545 000 EUR.”;

               2.

               a 16. cikk második bekezdésének helyébe a következő szöveg lép:
               „Ez az együttes fellépés 2017. június 30-án hatályát veszti.”.

         2. cikk
   Ez a határozat az elfogadásának napján lép hatályba.
   Ezt a határozatot 2016. július 1-jétől kell alkalmazni.

      Kelt Brüsszelben, 2016. július 7-én.

            a Tanács részéről

            az elnök

         M. LAJČÁK

      (1)  A Tanács 2005/889/KKBP együttes fellépése (2005. november 25.) az Európai Uniónak a rafahi átkelőhelyen működő határőrizeti segítségnyújtó missziója (EU BAM Rafah) létrehozásáról (HL L 327., 2005.12.14., 28. o.).

      (2)  A Tanács (KKBP) 2015/1065 határozata (2015. július 2.) az Európai Uniónak a rafahi átkelőhelyen működő határőrizeti segítségnyújtó missziója (EU BAM Rafah) létrehozásáról szóló 2005/889/KKBP együttes fellépés módosításáról (HL L 174., 2015.7.3., 23. o.).


title: 2007/261/EK: A Tanács határozata ( 2007. április 16. ) a Régiók Bizottsága négy cseh tagjának és négy cseh póttagjának kinevezéséről

text:
               28.4.2007

               HU

               Az Európai Unió Hivatalos Lapja

               L 111/73

      A TANÁCS HATÁROZATA

   (2007. április 16.)
   a Régiók Bizottsága négy cseh tagjának és négy cseh póttagjának kinevezéséről
   (2007/261/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 263. cikkére,
   tekintettel a cseh kormány javaslatára,
   mivel:

               (1)

               A Tanács 2006. január 24-én elfogadta a Régiók Bizottsága tagjainak és póttagjainak a 2006. január 26-tól2010. január 25-ig tartó időszakra történő kinevezéséről szóló 2006/116/EK határozatot (1).

               (2)

               Petr GANDALOVIČ, Jaroslav HANÁK, Helena LANGŠÁDLOVÁ és Tomáš ÚLEHLA hivatali idejének lejártát követően a Régiók Bizottsága négy tagjának helye betöltetlen maradt. Květa HALANOVÁ, Luboš PRŮŠA, Martin TESAŘÍK és Jiří BYTEL hivatali idejének lejártát követően a Régiók Bizottsága négy póttagjának helye betöltetlen maradt,

         A KÖVETKEZŐKÉPPEN HATÁROZOTT:
   1. cikk
   A hivatali idő fennmaradó részére, azaz 2010. január 25-ig a következő személyek kinevezésére kerül sor:

               a)

               tagként:

                           —

                           Petr GANDALOVIČ helyére Jan KUBATA, Ústí n. Labem város polgármestere,

                           —

                           Jaroslav HANÁK helyére Juraj THOMA, České Budějovice város polgármestere,

                           —

                           Helena LANGŠÁDLOVÁ, Černošice település (Středočeský kraj) alpolgármestere helyére Helena LANGŠÁDLOVÁ, Černošice település (Středočeský kraj) polgármestere,

                           —

                           Tomáš ÚLEHLA helyére Jiří BYTEL, Velká Hleďsebe település (Karlovarský kraj) polgármestere;

               b)

               póttagként:

                           —

                           Jiří BYTEL helyére Tomáš ÚLEHLA, Zlín Városi Tanács tagja,

                           —

                           Květa HALANOVÁ helyére Jana ČERMÁKOVÁ, Proboštov település alpolgármestere,

                           —

                           Luboš PRŮŠA helyére Ivana STRÁSKÁ, Milevsko város alpolgármestere,

                           —

                           Martin TESAŘÍK helyére Sylva KOVÁČIKOVÁ, Bílovec város polgármestere.

         2. cikk
   Ez a határozat az elfogadásának napján lép hatályba.

      Kelt Luxemburgban, 2007. április 16-án.

            a Tanács részéről

            az elnök

         H. SEEHOFER

      (1)  HL L 56., 2006.2.25., 75. o.